油畫

係一種畫畫方法，用油彩畫，通常畫喺畫布上面。

油彩

油彩係由乾性油開嘅顏料，乾性油一接觸到空氣就會開始乾同變硬嘅油，例子有
亞麻籽油同
紅花籽油
...等等。不過同水彩比起嚟，油彩明顯比較杰而且乾得比較慢，所以畫畫人能夠攞一塊大嘅畫布打戙放嚟畫畫－油彩乾得慢，所以一支沾咗油彩嘅畫筆可以畫到大嘅面積，而且油彩杰到足以能夠黐喺一塊打戙放嘅畫布上面。呢啲效果都係水彩難以做到嘅。

喺畫油畫嗰陣，畫畫嘅人通常會先用鉛筆或者炭筆喺畫布上面畫出預期中幅畫嘅大致形態，然後佢要將油彩由密封嘅容器唧落去一塊調色板上面，並且嘗試喺啲油彩變硬之前，用畫筆或者畫刀沾油彩同埋將油彩油落去塊畫布上適當嘅位置嗰度，然後再等啲油彩乾同變硬。

簡史

油畫呢家嘢歷史相當悠久，而且同西洋畫好有關係：油畫有得追溯到公元 7 世紀嘅阿富汗，而明朝嘅文獻據講都有提到油畫；歐洲人最遲喺 12 世紀經已廣泛噉使用油彩，而喺文藝復興時代期間，油彩仲成為咗歐洲畫嘅主流，例如舉世聞名嘅《蒙娜麗莎》就係一幅喺 16 世紀初畫好嘅油畫；而喺打後嗰幾個世紀，西人一路都有用油彩畫畫，好似係印象派同表現主義等 19 世紀同廿世紀初嘅歐洲藝術運動都出咗多幅油畫名作－令到油畫成為咗西洋畫嘅一個代表。

圖庫 
以下係一啲出名嘅油畫作品：

寫實主義

印象派

表現主義

其他門派

畫畫
水彩畫
西洋畫

文獻 
Chieffo, Clifford T.: Contemporary Oil Painter's Handbook, Prentice Hall, 1976.

攷